LAOAG CITY - Naalarma ti adu a tao iti naimatangan da a panaggil-ayab ken panagasuk ti maysa a mobile patrol ti Department of Public Safety ti PNP Traffic Division ti ciudad ti Laoag bayat ti kangitingitan ti rapiko idi kalman.
Nagtataray ti adu a tao iti napalaus a buteng iti mabalin a mapasamak iti nasao a lugan.
Napasamak ti insidente bayat a nakasardeng ti mobile patrol iti maysa a kangrunaan a kalsada ti ciudad a naituding a pagnaan ti maysa a VIP a saanen a nainaganan.
Segun ti driver ti mobile patrol, insardeng na pay laeng ti mobile patrol tapno iwanwan na ti taray dagiti lugan tapno mawayaan ti ilalasat ti VIP.
Ngem apaman a nakaruar ti driver ket kellaat nga immasok ken naggil-ayab ti mobile patrol rason a naalarma ken nagtataray ti adu a tao.
Dagus met a nagresponde ti Bureau of Fire Protection no sadino a nalapdan ti posible koma a naminpinsan a panakauram ti mobile patrol.
Segun kenni SPO1 Sean Francis Bugaoisan, OIC chief ti PNP Traffic Division ti Laoag City,nauram ti sango a paset ti mobile patrol.
Mapapati a nag-short circuit ti baterya ti lugan rason a kellaat a naggil-ayab ken immasuk iti kangitingitan ti trapiko.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn